|  |
| --- |
| Slemdal skole |
|  |  |  | Dato: 08.05.2020  |
|  |  |  |  |

# Informasjonsskriv til foresatte 8. mai

Regjeringen har bestemt at hele grunnskolen skal åpne fra neste uke. Vi har planene klare og gleder oss til å få resten av elevene våre tilbake. Selv om planene er klare, er det mye som skal på plass både med organisering av bygg og bemanningsplaner. Vi åpner derfor først på **onsdag 13.05 for 5.-7.trinn**. Frem til det blir det hjemmeskole.

Vi skal fortsatt drive skole etter de nasjonale smittevernreglene. Reglene er justert noe, men det vil være slik at skolehverdagen for elevene vil se noe annerledes ut enn normalt. Vi ber alle om å være oppdatert på disse: <https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/skoletrinn-1-7/>

Skoledagene vil ha en blanding av ute- og inneskole, flere trinn vil ha hele turdager og AKS vil fortsette med noe kortere åpningstider. Vi følger fag- og timefordeling, men praktisk-estetiske fag (khv, musikk, krø og mat og helse) vil i liten grad kunne gjennomføres på grunn av begrensninger som smittevernreglene setter.

## 1.-2.trinn flytter tilbake til Holmen skole fra 11.05

For å få plass til 5.-7.trinn har vi valgt å flytte 1.-2.trinn tilbake til Holmen skole. Begge trinnene vil fortsatt begynne med uteskole på morgenen, henholdsvis Holmedammen (1.trinn) og Holmenhavna/Tråkka (2.trinn). Dagene vil ellers bli ganske like det de har hatt de to siste ukene. Kohortene (gruppene) beholdes uendret. Det vil bli noen endringer på hvilke rom som brukes i forhold til hvilke de er vant til å bruke på Holmen skole.

AKS-tilbudet vil også være på Holmen for disse to trinnene.

For å unngå å blande våre elever med Holmen sine elever vil det være en del regler for hvor våre elever kan gå. Det vil også gjelde dere foresatte. Vi ønsker så langt det lar seg gjøre ikke å ha dere foresatte inn i bygget.

## 3.-4. trinn fortsetter på FO

3.-4.trinn vil fortsette å være på FO, da det dessverre ikke er ledige rom på Holmen skole. Busstidene er endret noe i forhold til de to første ukene. Kohortene (gruppene) vil bli beholdt som nå og dagene vil se ganske like ut som de to siste ukene.

AKS vil gjennomføres på FO for disse to trinnene.

## Organisering av 5.-7.trinn

5.-7.trinn vil deles inn i kohorter (grupper) på cirka 20 elever. For 5. trinn vil de 4 klassene da deles i 5 kohorter. 6. trinn deles likt. 7.trinn har såpass små klasser at klassene kan være i kohortene. Kohorten vil være sammen gjennom hele dagen, men i friminutter vil 3-4 kohorter være ute samtidig. Uteområdene på FO vil deles i 5 trinnområder, som videre deles opp i kohorter. Doer og utganger er også fordelt mellom gruppene.

Vi kan ikke få alle elever inn samtidig på skolen, og det er derfor ulike oppstarts- og sluttidspunkter for trinnene. I tillegg er det en begrensning på hvor mange vi kan busse ut samtidig på morgenen. Det vil være en kombinasjon av ute-, inne- og hjemmeskole og vi organiserer dette litt forskjellig på de tre trinnene og mellom kohortene:

* 5.trinn vil starte hver dag med uteskoleøkt på Heming. De vil resten av dagen ha inneskole på FO. De vil også ha en hjemmeskoledag pr uke.
* 6.trinn vil ha inneskole på FO. I tillegg vil de ha en uteskoledag og en hjemmeskoledag.
* 7.trinn vil ha inneskole på FO. De vil i tillegg ha en uteskoledag, men ingen hjemmeskoledag.

Det vil komme mer informasjon fra det enkelte trinn om timeplaner og annet som er trinnspesifikt.

## Kohortbusser sikrer smittevernet

Vi ønsker at elever skal ta buss, istedenfor å bli kjørt. På den måten vil vi få bedre kontroll på elevgruppen, og det er dermed lettere å følge de nasjonale smittevernreglene. Det er viktig for oss at alle føler seg trygge på hvordan vi organiserer bussingen.

Regelverket sier at barna skal sitte med minst ett setes mellomrom. Det vil si at på en buss med fire plasser i bredden, sitter to barn pr. rad med alternerende vindu/midtgang. Vi kommer videre til å opprette kohortbusser. Klassene på 1.-4. trinn vil er delt i to kohorter pr. klasse og deler en buss. For 5.-7.trinn er kohortene større og her vil hver buss ha en kohort.

Det vil bli satt særlig fokus på renhold på bussene. Elevene vil få antibac ved påstigning. Bussene vil gå gjennom en grundig renholdsrutine etter hver busstur hvor alle flater gås over med antibakterielle vaskemidler.

Vi vil busse alle elever til og fra både FO og Holmen. 1.-2.trinn og 5.trinn har oppstart ute, mens de andre har oppmøte på busstoppene.

## Inndeling av dagen – timeplanen – Fra 13.05

Nedenfor er det en kortfattet oversikt over start- og sluttidspunkter for de ulike trinnene. Ved turdager vil det kunne komme beskjed fra trinnet om annet oppstartstidspunkt og sted.

|  |  |  |  |  |
| --- | --- | --- | --- | --- |
| **Trinn** | **Oppstartsted** | **Tid** | **Skoleslutt** | **AKS-slutt** |
| **1.trinn** | Holmendammen | 0845 | 1245 | 1600 (Buss ut 1545) |
| **2.trinn** | Holmenhavna | 0845 | 1300 | 1600 (Buss ut 1545) |
| **3.trinn** | Bussstopp Slemdal skole (0840), Ris (0845) og Holmenhavna (0850) | 1300\* | 1600 (Buss ut 1545) |
| **4.trinn** | Bussstopp Slemdal skole (0825), Ris (0830) og Holmenhavna (0835) | 1315\* | 1600 (Buss ut 1545) |
| **5.trinn** | Heming | 0830 | 1330\* |  |
| **6.trinn** | Bussstopp Slemdal skole (0915), Ris (0920) og Holmenhavna (0925) | 1400\* |  |
| **7.trinn** | Bussstopp Slemdal skole (0900), Ris (0905) og Holmenhavna (0910) | 1345\* |  |

\*I tillegg kommer bussturen. Elevene vil være på busstoppene cirka 15 minutter etter skoleslutt.

## Informasjon fra AKS

Det vil være AKS for 1.-2.trinn på Holmen skole, mens det på 3.-4.trinn vil være på FO-bygget.

Da vi på morgenåpning ikke klarer å gjennomføre kohorter, vil morgenåpningstilbudet fremdeles kun gjelde for barn av foreldre med samfunnskritiske jobber. Morgenåpning vil f.o.m. mandag 11. mai være på Holmen skole, bak det røde huset i skolegården. Husk klær etter vær da vi er ute. Elevene vil før skolestart følges til oppmøtested for sitt trinn

Vi vil fortsettemed noe kortere åpningstider. Barn på 1.-2.trinn som skal til Ris og Slemdal tar buss kl. 1545. Barna som hentes på **Holmen** skole må hentes **senest kl. 1600** - da stenger Aks. Barn på 3.-4.trinnskal ta buss til Holmenhavna, Ris og Slemdal tar en buss som går kl. 1545. Barna som skal hentes på **FO** må hentes **senest kl. 1530**.

Vi ønsker fremdeles at foresatte henvender seg til en av oss med oransje vester, på den måten kan vi være behjelpelig med å finne barna deres slik at dere ikke trenger å gå inn i bygningene.

Barna må ha med seg egen matpakke til Aks-tid. Påse at barna har nok mat til hele dagen.

Aks viderefører skolens kohorter. Barna bruker egne kohortklasserom og kohorttoaletter også i Aks-tiden. Barna skal fremdels ikke sendes på skole eller Aks ved sykdom. Foresatte blir ringt dersom barnet blir sykt i løpet av dagen.

Vi tar utgangspunkt i at barna som går på Aks skal være der de dagene de er påmeldt. Er du usikker på hvilke dager barnet ditt går på Aks, send en mail til avdelingsleder.

Alle beskjeder for gjeldende dag må være oss i hende før kl. 1200.

## Sjekkliste til foresatte på 5.-7.trinn

Vi trenger at dere der hjemme hjelper oss med å klare og følge smittevernsreglene, og sikre en god reåpning av 5.-7.trinn. Vi ber dere derfor om:

* Forberede barna på at skolen nå starter opp igjen. Snakk med dem om det å starte opp igjen på skolen.
* For de av dere hvor leggetidene har sklidd litt ut. Få snudd døgnet og sikre at barna deres er uthvilte.
* Skolehverdagen blir noe annerledes enn før, både inndeling av dagen, innhold og skolebygg. Snakk om endringene hjemme slik at barnet er forberedt.
* Øv på god håndhygiene (vasking) og hostehygiene.
* Øv på å holde avstand (hvor langt er 1 m). Avstanden gjelder særlig til elever utenfor kohorten sin.
* Matbokser og vannflasker må tas med hjem for rengjøring hver dag. Maten som sendes med må kunne spises rett fra matboksen. Vi varmer ikke opp mat for elevene, og deler ikke ut bestikk.
* Skiftetøy og nok klær må ligge i sekken, og tas med hjem hver dag.
* Kle barna etter værforholdene.
* Elevene må ikke ha med leker, baller, hoppetau e.l..
* Alle elever må ha sitt eget pennal med blyant, blyantspisser, viskelær o.l..

## Når skal dere ikke sende barna på skolen

Vi er ikke helsepersonell, og vil derfor følge de nasjonale retningslinjene nøye. De viktigste poengene her er:

* Syke barn skal ikke være på skolen (se <https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/skoletrinn-1-7/smitteforebyggende-tiltak/#syke-personer-skal-ikke-vare-pa-skolen-eller-sfo>)
* Det aller fleste kan komme på skolen, men ved tegn til sykdom skal barna holdes hjemme eller vil bli sendt hjem av skolen. For detaljer se her: <https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/skoletrinn-1-7/smitteforebyggende-tiltak/#nar-skal-elever-foresatte-og-ansatte-mote-pa-skolen-og-nar-kan-de-mote-pa-sfo>

Med ønske om en god helg

hilsen ledelsen på Slemdal skole

v/rektor